Lav et referat af nedenstående tekst:

Tekst:
- Det er rigtig fedt, og det er en stor anerkendelse. Sådan lyder det fra en overrasket grundlægger af virksomheden Lyras, Rasmus Mortensen, kort efter at han har været på scenen ved det nationale klimafolkemøde i Middelfart. Her blev Lyras blev kåret som Årets Klimaiværksætter af Middelfart Sparekasse. - Da de sagde mit navn, blev jeg meget overrasket, for der var nogle meget dygtige finalister, siger Rasmus Mortensen til TV2 Nord. "Ufatteligt højt niveau" På trods af den skarpe konkurrence, var det Rasmus Mortensens pitch om pasteurisering med UV-lys, der klarede sig bedst. På 15 minutter forklarede han, hvordan UV-lys kan pasteurisere væsker med et minimalt energi- og varmeforbrug sammenlignet med traditionel pasteurisering, hvor væske varmes op og køles ned igen. En teknologi, der imponerede dommerne så meget, at de udråbte Lyras som Årets Klimaiværksætter. - I har vist et ufatteligt højt niveau, sagde dommer Signe Wenneberg ved kåringen. Nu skal der hyres en sælger Anerkendelsen i sig selv betyder meget, men det gør den medfølgende check på 250.000 kroner fra Middelfart Sparekasse i dén grad også. Pengene giver nemlig Lyras mulighed for at investere i firmaet. - Vi har råd til at hyre en til at sælge nu, og det har vi behov for, siger Rasmus Mortensen. Direktøren for Middelfart Sparekasse er glad for at kunne give en pose penge til et grønt initiativ. - Vi vil naturligvis støtte op om Klimafolkemødet i Middelfart og være med til at sætte Middelfart på det grønne landkort. Her fandt vi en model, der samtidig sætter fokus på grønne iværksættere – og giver os mulighed for at hjælpe én af dem økonomisk, siger direktør Martin Baltser.

Referat:
Virksomheden Lyras fra Aalborg er kåret som Årets Klimaiværksætter af Middelfart Sparekasse. Med kåringen følger en check på 250.000 kroner.